SAWAD-MTLS กอดคอกันขึ้น คลายกังวลเบี้ยวหนี้ตั๋ว B/E
SAWAD-MTLS กอดคอกันขึ้น คลายกังวลเบี้ยวหนี้ตั๋ว B/E ล่าสุด ณ เวลา 10.37 น. ราคา SAWAD อยู่ที่ 48.25 บาท บวก 0.75 บาท หรือ 1.58% สูงสุดที่ 48.50 บาท ต่ำสุดที่ 47.75 บาท มูลค่าซื้อขายที่ 78.54 ล้านบาท ส่วนราคา MTLS อยู่ที่ 32.50 บาท บวก 0.75 บาท หรือ 2.36% สูงสุดที่ 32.75 บาท ต่ำสุดที่ 32.00 บาท มูลค่าซื้อขายที่ 264.53 ล้านบาท 
21 ส.ค. 2560

ผู้สื่อข่าวรายงานว่า ราคาหุ้นบริษัท ศรีสวัสดิ์ คอร์ปอเรชั่น จำกัด (มหาชน) หรือ SAWAD ณ เวลา 10.37 น. ราคาอยู่ที่ 48.25 บาท บวก 0.75 บาท หรือ 1.58% สูงสุดที่ 48.50 บาท ต่ำสุดที่ 47.75 บาท มูลค่าซื้อขายที่ 78.54 ล้านบาท ขณะที่ดัชนีตลาดหุ้นไทยโดยรวมบวก 0.20%
ขณะที่ราคาหุ้นบริษัท เมืองไทย ลิสซิ่ง จำกัด (มหาชน) หรือ MTLS ณ เวลา 10.37 น. ราคาอยู่ที่ 32.50 บาท บวก 0.75 บาท หรือ 2.36% สูงสุดที่ 32.75 บาท ต่ำสุดที่ 32.00 บาท มูลค่าซื้อขายที่ 264.53 ล้านบาท
 
โดยสัปดาห์ที่ผ่านมาราคาหุ้นของ MTLS และ SAWAD ปรับตัวลงอย่างต่อเนื่อง เนื่องจากมีการปล่อยข่าวเกี่ยวกับหุ้นทั้ง 2 ตัว ว่า อาจจะมีปัญหาการชำระหนี้ตั๋วบี/อี ขณะที่ทางผู้บริหารได้ปฏิเสธข่าวดังกล่าว
ด้านนางสาวธิดา แก้วบุตตา ฝ่ายกลยุทธ์องค์กร SAWAD เปิดเผยว่า ยืนยันว่าบริษัทไม่มีปัญหาเรื่องการชำระหนี้ตั๋วบี/อี อย่างแน่นอน เนื่องจากมีสัดส่วนที่น้อยมาก ปัจจุบันมีเพียง 2.5 พันล้านบาทเท่านั้น และกำลังจะเริ่มครบดีลตั้งแต่เดือนสิงหาคมนี้ ทยอยไปจนถึงเดือนธันวาคม 2560
ขณะที่วงเงินกู้ที่ธนาคารอนุมัติไว้ให้บริษัทมีประมาณ 1.2 หมื่นล้านบาท ดังนั้นจึงเพียงพอที่จะใช้ชำระหนี้ได้อย่างแน่นอน ซึ่งเรื่องการขายหุ้นคาดว่าจะเป็นเพียงผลกระทบชั่วคราวเท่านั้น
ส่วนนายชูชาติ เพ็ชรอําไพ ประธานกรรมการบริหาร MTLS เปิดเผยว่า บริษัทมีตั๋ว B/E ที่จะครบกำหนดในเดือน ส.ค. 60 ประมาณ 600 ล้านบาท ซึ่งในส่วนนี้บริษัทได้เตรียมวงเงินไว้เพียงพอสำหรับการจ่ายชำระคืนตั๋ว B/E แล้ว
ทั้งนี้ขอยืนยันว่า ที่ผ่านมาบริษัทไม่เคยผิดนัดชำระหนี้ต่อเจ้าหนี้รายใดและมีฐานะทางการเงินที่มั่นคง นอกจากนี้สถาบัน การเงินชั้นนำของประเทศให้ความไว้วางใจ และพร้อมให้การสนับสนุนในการดำเนินงาน
ส่วนข่าวลือในเรื่องการเพิ่มทุนนั้น บริษัทยังไม่มีแผนในการเพิ่มทุน เนื่องจากบริษัทมีการจ่ายเงินปันผลเพียง 15% ของกำไรสุทธิ ส่วนที่เหลืออีก 85% เข้าเป็นกำไรสะสมไว้เพื่อขยายกิจการ และมีความเชื่อมั่นว่า D/E จะไม่ถึง 4 เท่า ณ วันที่ 30 มิ.ย. 60 อยู่ที่ 2.9 เท่า จึงไม่มีความจำเป็นต้องเพิ่มทุนแต่อย่างใด
 
ขณะที่ บล.กสิกรไทย ระบุในบทวิเคราะห์ว่า จากกรณีที่ราคาหุ้น MTLS ปรับลงมาหนักหลังนักลงทุนเกิดความกังวลเกี่ยวกับตั๋ว B/E ที่จะครบกำหนดชำระราว 6 พันล้านบาท คิดเป็นประมาณ 20% ของหนี้สินรวม และความกังวลว่า MTLS จะต้องมีการเพิ่มทุน ซึ่งทั้งหมดมองว่าเป็นเพียงแค่ข่าวลือที่ไม่มีมูลความจริง
ทั้งนี้ บริษัทมองเรื่องตั๋ว B/E ไม่มีอะไรให้น่ากังวล เพราะ MTLS ยังเหลือวงเงินกู้กับธนาคารฯมากกว่า 5 พันล้านบาท โดย MTLS มีแผนที่จะลดสัดส่วนเงินกู้ระยะสั้นและไปเพิ่มระยะยาวอยู่แล้ว ดังจะเห็นจากสัดส่วนเงินกู้ระยะยาวเกิน 1 ปี ณ สิ้นไตรมาส 2/60 เพิ่มขึ้นมาที่ 51% จาก 36% ณ สิ้นไตรมาส 1/60
ดังนั้นจึงสะท้อนว่า MTLS ดำเนินการจัดการความเสี่ยงด้วยการใช้แหล่งเงินทุนระยะยาวที่มีอัตราดอกเบี้ยคงที่แทนเงินกู้ระยะสั้นที่มีอัตราลอยตัว ซึ่งน่าจะทำให้สัดส่วนเงินกู้ระยะสั้นน่าจะลดต่ำลงเรื่อยๆ และด้วยขนาดของสินเชื่อที่ใหญ่กว่า 2.8 หมื่นล้านบาท มีระยะเวลาไถ่ถอนเฉลี่ย 1-1.5 ปี ทั้งหมดจึงทำให้ MTLS ไม่มีปัญหาเรื่องสภาพคล่องและการชำระหนี้ตั๋ว B/E
อย่างไรก็ตาม ระดับราคาหุ้น ณ ปัจจุบัน ถือว่ามี Valuation ที่น่าสนใจมาก PER เพียง 30 เท่า P/BV 7.66 เท่า ต่ำที่สุดในรอบ 3 ปี ขณะที่มูลค่าพื้นฐานปัจจุบันอยู่ที่ 39 บาท มีอัพไซด์เปิดกว้างถึง 21.8% เป็นโอกาสในการเข้าเก็บสะสม
 
ส่วน บล.บัวหลวง ระบุในบทวิเคราะห์ว่า ยังคงประมาณการกำไร SAWAD ปี 2560 ที่ 2.7 พันล้านบาท เพิ่มขึ้น 29% ส่วนราคาหุ้นของ SAWAD อ้างอิงจากค่า PER ปี 2560 ที่ 20 เท่า ยังคงคำแนะนำ ซื้อ เป้าหมาย 60 บาท จากสินเชื่อที่เติบโตแข็งแกร่งจากลูกค้าที่ไม่ใช่ธนาคาร และแพลตฟอร์มการเงินรายย่อยเต็มรูปแบบ รวมถึงใบอนุญาตทางการเงินสำหรับการระดมเงินฝากหลังจากเข้าซื้อ BFIT ในไตรมาส 4/59
นอกจากนี้ สัดส่วนสินเชื่อที่ไม่ก่อให้เกิดรายได้ต่อสินเชื่อรวมที่ต่ำลงอยู่ที่ 4.0% และส่วนค่าเผื่อหนี้สงสัยจะสูญต่อหนี้ที่ไม่ก่อให้เกิดรายได้ 94% หลักควบรวมธุรกิจกับ BFIT สุดท้ายคือมีโอกาสในการปรับเพิ่มประมาณการ โดย SAWAD มีอัตรา